b'\n_START_ARTICLE_\nTown of Salem\n_START_SECTION_\nHovedfasene natt og dag\n_START_PARAGRAPH_\nSpillet har to hovedfaser: natt og dag. Spillerne har ulike evner p\xc3\xa5 ulike tidspunkt i d\xc3\xb8gnet. Hvor lenge fasene varer er fast, men skiftet mellom fasene varierer etter hvilket spillmodus som er valgt.\n_START_SECTION_\nDiskusjon\n_START_PARAGRAPH_\nI diskusjonsfasen kan spillerne diskutere ledetr\xc3\xa5der som de har funnet. Diskusjonsfasen varer i 45 sekunder, men de kan ogs\xc3\xa5 diskutere med hverandre n\xc3\xa5r de skal stemme over hvilken spiller som skal bli lynsjet.\n_START_SECTION_\nAvstemming\n_START_PARAGRAPH_\nI l\xc3\xb8pet av dagsfasen kan spillere stemme over hvilken spillere som skal bli stilt for retten og lynsjet. Stemmene kan bli endret eller kansellert. N\xc3\xa5r flertallet har stemt for \xc3\xa5 stille en spiller for retten, blir det arrangert en \xc2\xabrettssak\xc2\xbbhvor de andre spillerne skal stemme p\xc3\xa5 om han/hun er skyldig eller uskyldig. Hvor mange stemmer som trengs for \xc3\xa5 lynsje en spiller, kommer an p\xc3\xa5 hvor mange spillere som fortsatt er i live. Dersom en spiller unng\xc3\xa5r lynsjing fordi det ikke var \xc2\xabmange nok\xc2\xbb som stemte for, m\xc3\xa5 spillerne avgi stemme p\xc3\xa5 nytt slik at en ny spiller blir stilt for retten. Avstemmingsfasen varer i 30 sekunder. Om ingen f\xc3\xa5r nok stemmer, blir det natt igjen uten at noen har blitt lynsjet.\n_START_SECTION_\nForsvar\n_START_PARAGRAPH_\nVedkommende som stilles for retten f\xc3\xa5r 20 sekunder p\xc3\xa5 seg til \xc3\xa5 forsvare seg. Da skal han/hun pr\xc3\xb8ve \xc3\xa5 overbevise de andre spillerne om at han/hun ikke b\xc3\xb8r lynsjes. \xc3\x89n mafia-spiller har evnen til \xc3\xa5 gj\xc3\xb8re spillere tause, slik at de ikke kan snakke eller hviske. Dersom en spiller har blitt fratatt taleevnen i forsvarsfasen, kan han/hun bare si "I am blackmailed".\n_START_SECTION_\nDomfellelse\n_START_PARAGRAPH_\nSpillerne f\xc3\xa5r 20 sekunder p\xc3\xa5 seg til \xc3\xa5 diskutere og avgj\xc3\xb8re vedkommendes skjebne under domfellelsesfasen. Spillerne kan velge mellom \xc3\xa5 stemme \xc2\xabskyldig\xc2\xbb eller \xc2\xabuskyldig\xc2\xbb, eller la v\xc3\xa6re \xc3\xa5 avgi stemme. Stemmene kan bli endret eller kansellert.\n_START_SECTION_\nAvskjedsord/siste ord\n_START_PARAGRAPH_\nSpillere som skal lynsjes kan si noen siste ord f\xc3\xb8r de blir henrettet. Ingen av de andre spillerne kan si noe i l\xc3\xb8pet av den 5 sekunder lange fasen.\n_START_SECTION_\nD\xc3\xb8dsriket\n_START_PARAGRAPH_\nEtter at spillere d\xc3\xb8r, kan de snakke med hverandre i en d\xc3\xb8dschat. De levende spillerne kan ikke se d\xc3\xb8dschatten, med mindre de er synske; da kan de snakke med de d\xc3\xb8de spillerne om natten. Om en synsk d\xc3\xb8r, har han/hun derimot bare \xc3\xa9n mulighet til \xc3\xa5 snakke med levende spillere. Noen spillere har evnen til \xc3\xa5 gjenopplive d\xc3\xb8de spillere, dersom spilleren ikke har forlatt spillet. Den evnen g\xc3\xa5r tapt n\xc3\xa5r disse spillerne d\xc3\xb8r selv. En traumatisert narr, det vil si en spiller som har som m\xc3\xa5l \xc3\xa5 bli offentlig henrettet, kan etter sin d\xc3\xb8d hjems\xc3\xb8ke spillere som stemte for at narren skulle lynsjes. Da vil den hjems\xc3\xb8kte spilleren ogs\xc3\xa5 d\xc3\xb8d. _NEWLINE_N\xc3\xa5r d\xc3\xb8de spillere chatter med hverandre, er teksten gr\xc3\xa5. Men n\xc3\xa5r levende spillere snakker med hverandre, er teksten hvit.\n_START_SECTION_\nRoller\n_START_PARAGRAPH_\nTown of Salen har 26 vanlige roller og 7 unike roller. \xc2\xabVanlige roller\xc2\xbb inneb\xc3\xa6rer at flere spillere har samme rolle i den samme runden. \xc2\xabUnike roller\xc2\xbb inneb\xc3\xa6rer at kun \xc3\xa9n spiller kan ha rollen i samme spillrunde._NEWLINE_F\xc3\xb8r spillet starter, m\xc3\xa5 spillerne vente. I spillmoduset \xc2\xabCustom game\xc2\xbb kan en spiller velge hvilke roller som skal v\xc3\xa6re med i runden f\xc3\xb8r spillet starter. Hvilke roller spillerne deretter f\xc3\xa5r, genereres automatisk ved hjelp av et hjul. Spillerne kan imidlertid kj\xc3\xb8pe roller for \xc3\xa5 \xc3\xb8ke sannsynligheten for \xc3\xa5 f\xc3\xa5 spille en spesifikk rolle. Til dette bruker de mynter som de tjener i spillet. I spillet har spillerne et kort p\xc3\xa5 skjermen som forklarer hvordan rollen deres fungerer og hva de skal oppn\xc3\xa5.'